b'\n_START_ARTICLE_\nNemezij\n_START_SECTION_\n\xc5\xbdivljenje\n_START_PARAGRAPH_\nO njegovem \xc5\xbeivljenju nimamo veliko podatkov razen tega, da je bil \xc5\xa1kof Emese. Ne moremo ga niti podrobno umestiti. Vemo, da je \xc5\xbeivel med drugo polovico \xc4\x8detrtega stoletja in prvo polovico petega stoletja. Iz nekaterih dokazov lahko sklepamo, da je bil poleg teorije ve\xc5\xa1\xc4\x8d tudi medicinske prakse. Skozi celotno \xc5\xbeivljenje se je mo\xc4\x8dno zanimal za helenisti\xc4\x8dno miselnost.\n_START_SECTION_\nDe Natura Hominis\n_START_PARAGRAPH_\nO naravi \xc4\x8dloveka je njegovo najbolj znano delo. Ni zgolj splo\xc5\xa1no spekulativen. Kot mnogi od kr\xc5\xa1\xc4\x8danskih in poganskih sodobnikov je zdru\xc5\xbeil vplive platonizma, aristotelizma in stoi\xc4\x8dne filozofije ter jih skupaj s takratnim znanjem o medicini v antropolo\xc5\xa1ko delo, ki vsebuje podrobnosti o \xc4\x8dlove\xc5\xa1ki fiziologiji in funkcijah posameznih organov, vse skupaj motreno s teolo\xc5\xa1kega vidika V tem delu opi\xc5\xa1e svojo teorije bo\xc5\xbeje milosti.  Nemezij z bo\xc5\xbejo milostjo razlaga, zakaj smo individualno druga\xc4\x8dni drug od drugega. Pravi, da bi bili brez nje vsi enaki. V tej teoriji razlaga tudi hierarhijo bogov, bo\xc5\xbeji vpliv na svet in \xc4\x8dlovekovo moralo._NEWLINE_Albert Veliki in Toma\xc5\xbe Akvinski sta zmotno mislila, da je avtor tega dela Gregor iz Nise.\n_START_SECTION_\nDrugi ljudje z imenom Nemezij\n_START_PARAGRAPH_\nNemezij je bilo v tistem \xc4\x8dase zelo pogosto ime. V virih se najve\xc4\x8dkrat pojavlja \xc5\xa1e nek drugi Nemezij, ki je \xc5\xbeivel v Aleksandriji v Egiptu in je umrl kot mu\xc4\x8denik leta 307.'